**POVZETEK POGLAVITNIH SPREMEMB ŠIFRANTA VZS V VERZIJAH 13 IN 13.1 in POJASNILA**

***SPREMEMBE ŠIFRANTA VZS V VERZIJI 13 S POJASNILI***

1. V verziji šifranta VZS 13 so bile dodane nove zdravstvene storitve, velika večina iz skupine “Slikovne diagnostike”. Storitvam so bile dodeljene šifre VZS 2852–3202.
2. Skorajda vse nove šifre VZS iz skupine “Slikovne diagnostike« so s področja RTG, UZ, MR in CT. Namenjene so zdravstvenim storitvam za otroke in v nekaterih primerih za mladostnike. Nove šifre VZS so izpeljanka že obstoječih šifer iz skupine “Slikovne diagnostike”.
3. Šifram VZS 2307, 1032Z, 1047Z, 2788P, 2788K se je spremenil status iz “aktivnega” v “neaktivnega”.
4. Šifri VZS 1138, 1139 sta postali predmet sporočanja v SZBO.
5. Šifri VZS 2851 se je spremenil način napotitve iz “napotnica ali delovni nalog se ne uporabljata” v “napotitev z napotnico”, medtem ko se je šifram VZS 2682P, 2682K, 2686P in 2686K način napotitve iz “napotitev z napotnico” spremenil v “pacient se lahko naroči z napotnico ali brez nje.”
6. Po zahtevi Ministrstva za zdravje se je zaradi natančnejšega vpogleda v čakalne vrste zdravstvenih storitev uvedlo starostne omejitve, s katerimi je bila določenim šifram VZS uporaba starostno omejena do vključno 19. in 21. leta starosti ter od vključno od 20. in 22. leta starosti. Razširjen strokovni kolegij za pediatrijo se je strinjal z uvedbo starostnih omejitev. Centralni sistem naročanja trenutno nima vgrajene kontrole ali blokade izdaje ali sprejema napotnice za VZS, ki ima starostno omejitev.

**POJASNILO**

Večina zdravstvenih storitev, ki ima starostno omejitev, ima enakovredno storitev, ki je namenjena odraslim ter otrokom in mladostnikom, razen preventive in sistematike, ki se običajno izvajata na primarni zdravstveni ravni.

V primeru otrok do vključno 19. leta starosti in v določenih redkih primerih mladostnikov do vključno 21. leta starosti, se v primeru, da so bili vpisani v čakalno knjigo in čakajo na storitev več mesecev, zdravstveno storitev ***zaenkrat*** vodi pod šifro VZS, ki jim je bila dodeljena pred uvedbo starostnih omejitev (omejitvi sta dopolnjeni starosti 20. in 22. let).

V primeru otrok do vključno 19. leta starosti in določenih redkih primerih mladostnikov do vključno 21. leta starosti, se v primeru prve napotitve na zdravstveno storitev izda e-Napotnica s šifro VZS, ki je namenjena otrokom do vključno 19. leta starosti in mladostnikom do vključno 21. leta starosti. V kolikor presežene starostne omejitve (omejitvi sta dopolnjeni starosti 20. in 22. let), se izda nova napotnica (e-Napotnico).

V primeru prve napotitve odraslih na zdravstveno storitev, ki ima starostno omejitev 20 let in več ter 22 let in več, se izda napotnica (e-Napotnica) s šifro VZS, ki ima takšno starostno omejitev.

1. 13.5.2022 je bila uradno objavljena verzija šifranta VZS 13. Po objavi so se našle napake, zaradi česar je bila 20.5.2022 objavljena popravljena verzija.
	1. Šifre VZS 3017, 3019, 3020, 3058 in 3060 so bile duplikat obstoječih šifer VZS (2498, 1965, 1966, 2708 in 2844), zaradi česar so se šifre VZS 3017, 3019, 3020, 3058 in 3060 opustile.
	2. Šifri VZS 2914 in 3050 sta bili preimenovani.

***SPREMEMBE ŠIFRANTA VZS V VERZIJI 13.1 S POJASNILOM***

1. V verzijo šifranta VZS 13.1 sta bili skladno s Protokolom posodabljanja šifranta VZS pod nujno uvedeni šifri VZS 3203 in 3204 s področja preventive, ker izvajalci zdravstvenih storitev na primarni zdravstveni ravni že izvajajo obe zdravstveni storitvi skladno z zadnjim objavljenim Pravilnikom za izvajanje preventivnega zdravstva na primarni ravni.

*Dokument je pripravila in potrdila delovna skupina NIJZ za šifrant VZS v Ljubljani, 3.6.2022.i*